Ժան-Շա (Հովհաննես) Թեքգյոզյան

**Հովհաննես Թեքգյոզյան** (), դերասան, արձակագիր, դրամատուրգ։

## Կենսագրություն
Հովհաննես Թեքգյոզյանը ծնվել է 1974 թվականի հուլիսի 8-ին, Երևան քաղաքում։ Միջնակարգ կրթությունը ստացել է Երևանի Րաֆֆու անվան թիվ 36 միջնակարգ դպրոցում, որից հետո ուսումը շարունակել է Երևանի թատրոնի և կինոյի պետական ինստիտուտի օպերային ռեժիսուրայի բաժնում՝ Տիգրան Լևոնյանի արվեստանոցում։

1996 թվականից որպես դերասան աշխատանքի է անցել Երևանի Հրաչյա Ղափլանյանի անվան պետական դրամատիկական թատրոնում։

Ունի տպագրված հայերեն յոթ գիրք, վեց վեպի, պատմվածքների, վիպակների, պիեսների, էսսեների, սցենարների հեղինակ է։ Հովհաննես, Ժան-Շա Թեքգյոզյանի ստեղծագործությունները թարգմանվել և տպագրվել են անգլերեն, ֆրանսերեն, սերբերեն, հունարեն, թամիլերեն, թուրքերեն, ալբաներեն, ռուսերեն։ Ֆրանսիայում Թեքգյոզյանի երկու վեպերի վերաբերյալ շուրջ երեսուն գրախոսական է հրապարակվել։

Հովհաննես Թեքգյոզյանի «Մետաստազ» պիեսը բեմադրվել է Վանաձորի Հովհաննես Աբելյանի անվան պետական թատրոնում և արժանացել Հայաստանի թատերական գործիչների միության երկու «Արտավազդ» մրցանակի՝ «Լավագույն երիտասարդ բեմադրիչ» և «Լավագույն երիտասարդ դերասան» անվանակարգերում։ Նրա «Երջանկության բանալին», «Ամանորյա հրաշք», «Կախարդական հովանոցը», «Թզուկի հեքիաթը» մանկական պիեսները բեմադրվել են Երևանի դրամատիկական թատրոնում, «Չմարդիկ» պիեսը՝ ԵԹԳՄ դահլիճում։ 2011 թ. «Ֆորում» թատրոնը բեմադրել է «Ծառը՝ օդի մեջ» ինտերակտիվ պիեսը և «Ֆորում» թատրոնների փառատոնին հանդես է եկել Թբիլսիիում

2009 թվականին Հովհաննես, Ժան-Շա Թեքգյոզյանի «Ապակու արև» պատմվածքների ժողովածուն արժանացել է Վահան Թեքեյան մրցանակին։

2012 թվականին նրա «Մաշկացավ» վեպը արժանացել է Օրանժ Արմենիա մրցանակին։

Հովհաննես Թեքգյոզյանը հյուրախաղեր է ունեցել Լեհաստանում, Հունգարիայում, Իրանում և Վրաստանում, մասնացել է Ֆրանկֆուրտի, Փարիզի, Ժնևի, Մեցի, Բրեստի գրական փառատոններին և գրքի տոնավաճառներին։

2015 թվականից Հովհաննես, Ժան-Շա Թեքգյոզյանն ապրում է Ֆրանսիայում։ Նրա ստեղծագործություններն ու հոդվածները տպագրվում են ֆրանսիական մամուլում։ 2021 թվականից ընդգրկված է Քալամիթի Ժեն Սի թատերական ընկերության ներկայացումներում։

## Գրքեր
* Հեքիաթներ և զրույցներ, 1998
* «Փայտե շապիկ»-պատմվածքներ, ՀԳՄ հրատարակչություն, 2003
* «Ապակու արև» -պատմվածքներ, ՀԳՄ հրատարակչություն, 2007
* «Երկսեռ թատրոն» -էսսեներ Վան Արյան հրատարակչություն, 2009
* «Փախչող քաղաքը»-վիրտուալ կինովիպակ, Անտարես հրատարակչություն, 2012
* «Մաշկացավ»-վեպ Անտարես հրատարակչություն, 2013
* «Փախչող քաղաքը»-վիրտուալ կինովիպակ Այրընթը հրատարակչություն (Թուրքիա), 2015
* «Փախչող քաղաքը»-վիրտուալ կինովիպակ, Մոզայիկ պրես հրատարակչություն (Կանադա), 2016
* «Փախչող քաղաքը»-վիրտուալ կինովիպակ Բելվիլ հրատարակչություն (Ֆրանսիա), 2018
* «Երրորդ սեռ»-վեպ ԷՋ հրատարակչություն, 2020
* «Երրորդ սեռ»-վեպ Բելվիլ հրատարակչություն (Ֆրանսիա), 2021
* «Փախչող քաղաքը»-վիրտուալ կինովիպակ, Ցիգոյա հրատարակչություն (Սերբիա), 2022
* «Ապաստան»-վեպ, Ակտուալ արվեստ հրատարակչություն, 2023
* «Երրորդ սեռ»- վեպ, Օմբրա հրատարակչություն  (Ալբանիա) 2024
* «Փախչող քաղաքը»-վիրտուալ կինովիպակ, Վախերիկոն հրատարակչություն (Հունաստան) 2025
* «Ապաստան»-վեպ՝ գրված ֆրանսերենով, Հելլո հրատարակչություն (Ֆրանսիա) 2026
* «Բառի դժողք»-բանասեղծությունների ժողովածու, լեզուն՝ ֆրանսերեն, Լե բոնն ֆոյը հրատարակչություն (Ֆրանսիա) 2026

----

## Պիեսներ
* «Մետաստազ»
* «Երկկենցաղ մարդը»
* «Ռադիո նեգատիվ»
* «Մատնահետք»
* «Ծառը օդի մեջ»
* «Չմարդիկ»
* «Արխիվ մարդիկ»

## Ներկայացումներ
*Ք. Լյուդվիգի «Մամա միա» (Ֆրենկ)
*Ս. Ստրատիևի «Ավտոբուս» (Անխելք)
*Կ. Գոցցիի «Ագռավը» (Պանտալոնե)
*Վ. Շեքսպիրի «Համլետ» (Օզրիկ)
*Վ. Շեքսպիր «Մակբեթ» (Լրաբեր)
*Վ. Շեքսպիր «Հուլիոս Կեսար» (Քաղաքացի)
*Ա. Խանդիկյանի «Անվերջ վերադարձ» (Խեղկատակ)
*Ե. Օտյանի «Սեր և ծիծաղ» (Փայլակ)
*Պ. Զեյթունցյանի «Մեծ լռություն» (Օղուզ բեյ)
*Ն. Ադալյանի «Կինը և տղամարդը» (Հարևան
*Ժ․ Ուտլիե «Ծուխ առանց կրակի՞» (Վիկտոր)
----

## Ծանոթագրություններ

## Արտաքին հղումներ
*Jean-Chat Tekgyozyan- La ville en fuite https://barauxlettres.wordpress.com/2019/10/07/la-ville-en-fuite-tekgyozyan/
*Jean-Chat Tekgyozyan : « Entre Erevan et moi, c’est un amour unilatéral ! »https://www.belleville-editions.com/interview-jean-chat-tekgyozyan%E2%80%AF/ 
*La ville en fuite, Roman d’une jeunesse effrénée à Erevan, Jean-Chat Tekgyozyan, par Cathy Garciahttps://www.lacauselitteraire.fr/la-ville-en-fuite-roman-d-une-jeunesse-effrenee-a-erevan-jean-chat-tekgyozyan-par-cathy-garcia
*Troisième sexe Jean-Chat Tekgyozyan https://www.les-notes.fr/auteur/tekgyozyan-jean-chat/
*La ville en fuite, Jean-Chat Tekgyozyan https://medium.com/scribe/la-ville-en-fuite-jean-chat-tekgyozyan-f45602b977e7
*Surrealist novel The Fleeting City takes down Armenia’s social taboos | Calvert Reads https://www.calvertjournal.com/articles/show/13025/fleeting-city-hovhannes-tekgyozyan-armenia-lgbtq-literature-calvert-reads

Կատեգորիա:Հայ արձակագիրներ
Կատեգորիա:Հայ դերասաններ
Կատեգորիա:Հայ դրամատուրգներ